
	Υπόμνημα για τα χρησιμοποιούμενα σύμβολα

		*	Διαδικασία διαβούλευσης
	***	Διαδικασία έγκρισης
	***I	Συνήθης νομοθετική διαδικασία (πρώτη ανάγνωση)
	***II	Συνήθης νομοθετική διαδικασία (δεύτερη ανάγνωση)
	***III	Συνήθης νομοθετική διαδικασία (τρίτη ανάγνωση)

(Η ενδεικνυόμενη διαδικασία στηρίζεται στη νομική βάση που προτείνεται στο σχέδιο πράξης)







	Τροπολογίες σε σχέδιο πράξης

	Τροπολογίες του Κοινοβουλίου σε δύο στήλες

Η διαγραφή κειμένου σημαίνεται με πλάγιους έντονους χαρακτήρες στην αριστερή στήλη. Η αντικατάσταση κειμένου σημαίνεται με πλάγιους έντονους χαρακτήρες και στις δύο στήλες. Το νέο κείμενο σημαίνεται με πλάγιους έντονους χαρακτήρες στη δεξιά στήλη.

Η πρώτη και η δεύτερη γραμμή της επικεφαλίδας κάθε τροπολογίας προσδιορίζουν το σχετικό τμήμα του εξεταζόμενου σχεδίου πράξης. Εάν μία τροπολογία αναφέρεται σε ήδη υφιστάμενη πράξη την οποία το σχέδιο πράξης αποσκοπεί να τροποποιήσει, η επικεφαλίδα περιέχει επιπλέον και μία τρίτη και μία τέταρτη γραμμή που προσδιορίζουν αντίστοιχα την υφιστάμενη πράξη και τη διάταξή της στην οποία αναφέρεται η τροπολογία.

Τροπολογίες του Κοινοβουλίου με μορφή ενοποιημένου κειμένου

Τα νέα τμήματα του κειμένου σημαίνονται με πλάγιους έντονους χαρακτήρες. Τα τμήματα του κειμένου που απαλείφονται σημαίνονται με το σύμβολο ▌ ή με διαγραφή. Η αντικατάσταση κειμένου σημαίνεται με πλάγιους έντονους χαρακτήρες που υποδηλώνουν το νέο κείμενο και με διαγραφή του κειμένου που αντικαθίσταται. 
Κατ’ εξαίρεση, δεν σημαίνονται οι τροποποιήσεις αυστηρά τεχνικής φύσης που επιφέρουν οι υπηρεσίες κατά την επεξεργασία του τελικού κειμένου.

ΣΧΕΔΙΟ ΝΟΜΟΘΕΤΙΚΟΥ ΨΗΦΙΣΜΑΤΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ
σχετικά με την πρόταση κανονισμού του Ευρωπαϊκού Κοινοβουλίου και του Συμβουλίου για την τροποποίηση του κανονισμού (ΕΕ) 2024/1348 όσον αφορά την κατάρτιση καταλόγου ασφαλών χωρών καταγωγής σε επίπεδο Ένωσης
(COM(2025)0186 – C10‑0069/2025 – 2025/0101(COD))
(Συνήθης νομοθετική διαδικασία: πρώτη ανάγνωση)
Το Ευρωπαϊκό Κοινοβούλιο,
–	έχοντας υπόψη την πρόταση της Επιτροπής προς το Κοινοβούλιο και το Συμβούλιο (COM(2025)0186),
–	έχοντας υπόψη το άρθρο 294 παράγραφος 2 και το άρθρο 78 παράγραφος 2 στοιχείο δ) της Συνθήκης για τη λειτουργία της Ευρωπαϊκής Ένωσης, σύμφωνα με τα οποία του υποβλήθηκε η πρόταση από την Επιτροπή (C10‑0069/2025),
–	έχοντας υπόψη το άρθρο 294 παράγραφος 3 της Συνθήκης για τη λειτουργία της Ευρωπαϊκής Ένωσης,
–	έχοντας υπόψη τη γνώμη της Ευρωπαϊκής Οικονομικής και Κοινωνικής Επιτροπής,
–	έχοντας υπόψη τη γνώμη της Επιτροπής των Περιφερειών,
–	έχοντας υπόψη το άρθρο 60 του Κανονισμού του,
–	έχοντας υπόψη τη γνωμοδότηση της Υποεπιτροπής Ανθρωπίνων Δικαιωμάτων,
–	έχοντας υπόψη την έκθεση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A10‑0000/2025),
1.	εγκρίνει τη θέση του σε πρώτη ανάγνωση όπως παρατίθεται κατωτέρω·



<RepeatBlock-Amend><Amend>Τροπολογία		<NumAm>1</NumAm>
<DocAmend>Πρόταση κανονισμού</DocAmend>
<Article>Αιτιολογική σκέψη 6</Article>
	

	Κείμενο που προτείνει η Επιτροπή
	Τροπολογία

	(6)	Στις υποψήφιες προς ένταξη στην ΕΕ χώρες αυτό το καθεστώς χορηγήθηκε από το Ευρωπαϊκό Συμβούλιο με ομόφωνη απόφαση, κατόπιν σύστασης της Ευρωπαϊκής Επιτροπής. Όσον αφορά, ειδικότερα, τα πολιτικά κριτήρια προσχώρησης στην ΕΕ, διαπιστώθηκε ότι οι υποψήφιες προς ένταξη στην ΕΕ χώρες έχουν σημειώσει πρόοδο προς την επίτευξη της σταθερότητας των θεσμών που εγγυώνται τη δημοκρατία, το κράτος δικαίου, τα δικαιώματα του ανθρώπου, καθώς και τον σεβασμό και την προστασία των μειονοτήτων. Ως εκ τούτου, μπορεί να συναχθεί το συμπέρασμα ότι οι τρίτες χώρες στις οποίες έχει χορηγηθεί καθεστώς υποψήφιας προς ένταξη στην ΕΕ χώρας θα πρέπει να χαρακτηρίζονται ως ασφαλείς χώρες καταγωγής, εκτός εάν συντρέχουν οι ακόλουθες περιστάσεις: υπάρχει σοβαρή και προσωπική απειλή κατά της ζωής ή της σωματικής ακεραιότητας αμάχου λόγω αδιάκριτης άσκησης βίας σε καταστάσεις διεθνούς ή εσωτερικής ένοπλης σύρραξης στη χώρα· έχουν ληφθεί περιοριστικά μέτρα κατά την έννοια του τίτλου IV του πέμπτου μέρους της Συνθήκης για τη λειτουργία της Ευρωπαϊκής Ένωσης λόγω των ενεργειών της χώρας· ή όταν το ποσοστό αναγνώρισης σε επίπεδο ΕΕ που αφορά τους αιτούντες από τη συγκεκριμένη χώρα είναι υψηλότερο από 20 %.
	(6)	Στις υποψήφιες προς ένταξη στην ΕΕ χώρες αυτό το καθεστώς χορηγήθηκε από το Ευρωπαϊκό Συμβούλιο με ομόφωνη απόφαση, κατόπιν σύστασης της Ευρωπαϊκής Επιτροπής. Όσον αφορά, ειδικότερα, τα πολιτικά κριτήρια προσχώρησης στην ΕΕ, διαπιστώθηκε ότι οι υποψήφιες προς ένταξη στην ΕΕ χώρες έχουν σημειώσει πρόοδο προς την επίτευξη της σταθερότητας των θεσμών που εγγυώνται τη δημοκρατία, το κράτος δικαίου, τα δικαιώματα του ανθρώπου, καθώς και τον σεβασμό και την προστασία των μειονοτήτων. Ως εκ τούτου, μπορεί να συναχθεί το συμπέρασμα ότι οι τρίτες χώρες στις οποίες έχει χορηγηθεί καθεστώς υποψήφιας προς ένταξη στην ΕΕ χώρας θα πρέπει να χαρακτηρίζονται ως ασφαλείς χώρες καταγωγής, εκτός εάν συντρέχει οποιαδήποτε από τις ακόλουθες περιστάσεις: υπάρχει σοβαρή και προσωπική απειλή κατά της ζωής ή της σωματικής ακεραιότητας αμάχου λόγω αδιάκριτης άσκησης βίας σε καταστάσεις διεθνούς ή εσωτερικής ένοπλης σύρραξης στη χώρα, εκτός αν η απειλή περιορίζεται σε συγκεκριμένη γεωγραφική περιοχή και ο άμαχος δύναται να αποκτήσει πρόσβαση σε αποτελεσματική προστασία σε άλλο μέρος της χώρας· έχουν ληφθεί περιοριστικά μέτρα κατά την έννοια του τίτλου IV του πέμπτου μέρους της Συνθήκης για τη λειτουργία της Ευρωπαϊκής Ένωσης λόγω των ενεργειών της χώρας που επηρεάζουν τα θεμελιώδη δικαιώματα και τις ελευθερίες και έχουν σημασία για τον χαρακτηρισμό τρίτης χώρας ως ασφαλούς χώρας καταγωγής· το ποσοστό αναγνώρισης σε επίπεδο ΕΕ που αφορά τους αιτούντες από τη συγκεκριμένη χώρα είναι υψηλότερο από 20 %.


Or. <Original>{EN}en</Original>
</Amend>
<Amend>Τροπολογία		<NumAm>2</NumAm>
<DocAmend>Πρόταση κανονισμού</DocAmend>
<Article>Αιτιολογική σκέψη 6 α (νέα)</Article>
	

	Κείμενο που προτείνει η Επιτροπή
	Τροπολογία

	
	(6α)	Για να διασφαλιστεί η ομοιόμορφη εφαρμογή του παρόντος κανονισμού σε όλα τα κράτη μέλη, είναι αναγκαίο να θεσπιστεί ένας σαφής και συντονισμένος μηχανισμός για τον προσδιορισμό του πότε μια υποψήφια προς ένταξη στην Ένωση χώρα παύει να θεωρείται ασφαλής χώρα καταγωγής. Για λόγους ασφάλειας δικαίου, η Επιτροπή θα πρέπει να διενεργεί τακτικές και αντικειμενικές αξιολογήσεις των σχετικών περιστάσεων και, κατά περίπτωση, να γνωστοποιεί τα πορίσματά της στα κράτη μέλη μέσω επίσημης κοινοποίησης. Η εν λόγω κοινοποίηση θα πρέπει να δημοσιοποιείται και να τίθεται ομοιόμορφα σε ισχύ σε ολόκληρη την Ένωση από συγκεκριμένη ημερομηνία.


Or. <Original>{EN}en</Original>
</Amend>
<Amend>Τροπολογία		<NumAm>3</NumAm>
<DocAmend>Πρόταση κανονισμού</DocAmend>
<Article>Αιτιολογική σκέψη 11</Article>
	

	Κείμενο που προτείνει η Επιτροπή
	Τροπολογία

	(11)	Όσον αφορά την Ινδία, σύμφωνα με τις πληροφορίες του Οργανισμού για το Άσυλο, 9 κράτη μέλη χαρακτηρίζουν επί του παρόντος την Ινδία ως ασφαλή χώρα καταγωγής σε εθνικό επίπεδο, ενώ το 2024 το επίπεδο αναγνώρισης σε επίπεδο Ένωσης για τους αιτούντες από την Ινδία ήταν 2 %. Η συγκεκριμένη χώρα έχει κυρώσει τις κυριότερες διεθνείς πράξεις για τα ανθρώπινα δικαιώματα. Η Ινδία είναι συνταγματική δημοκρατία με κοινοβουλευτικό σύστημα διακυβέρνησης. Δεν υπάρχουν ενδείξεις περιπτώσεων απέλασης, απομάκρυνσης ή έκδοσης πολιτών της Ινδίας σε χώρες όπου υπάρχει κίνδυνος θανατικής ποινής, βασανιστηρίων, δίωξης ή απάνθρωπης ή ταπεινωτικής μεταχείρισης. Δεν υφίσταται, εν γένει, πραγματικός κίνδυνος σοβαρής βλάβης κατά την έννοια του άρθρου 15 του κανονισμού (ΕΕ) 2024/1347. Μολονότι στην Ινδία εξακολουθεί να ισχύει η θανατική ποινή και η χώρα δεν έχει υπογράψει το Δεύτερο Προαιρετικό Πρωτόκολλο του Διεθνούς Συμφώνου για τα ατομικά και πολιτικά δικαιώματα, σκοπός του οποίου είναι η κατάργηση της θανατικής ποινής, η θανατική ποινή δεν εφαρμόζεται στην πράξη από το 2020. Η Ινδία έχει κυρώσει τη σύμβαση κατά των βασανιστηρίων και άλλων τρόπων σκληρής απάνθρωπης ή ταπεινωτικής μεταχείρισης ή τιμωρίας. Δεν βρίσκονται σε εξέλιξη ένοπλες συρράξεις στην Ινδία και, ως εκ τούτου, δεν υφίσταται απειλή λόγω αδιάκριτης άσκησης βίας σε καταστάσεις διεθνούς ή εσωτερικής ένοπλης σύρραξης. Δεν υφίστανται, εν γένει, διώξεις στη χώρα κατά την έννοια του άρθρου 9 του κανονισμού (ΕΕ) 2024/1347.
	(11)	Όσον αφορά την Ινδία, σύμφωνα με τις πληροφορίες του Οργανισμού για το Άσυλο, 9 κράτη μέλη χαρακτηρίζουν επί του παρόντος την Ινδία ως ασφαλή χώρα καταγωγής σε εθνικό επίπεδο, ενώ το 2024 το επίπεδο αναγνώρισης σε επίπεδο Ένωσης για τους αιτούντες από την Ινδία ήταν 2 %. Η συγκεκριμένη χώρα έχει κυρώσει τις κυριότερες διεθνείς πράξεις για τα ανθρώπινα δικαιώματα. Η Ινδία είναι συνταγματική δημοκρατία με κοινοβουλευτικό σύστημα διακυβέρνησης. Δεν υπάρχουν ενδείξεις περιπτώσεων απέλασης, απομάκρυνσης ή έκδοσης πολιτών της Ινδίας σε χώρες όπου υπάρχει κίνδυνος θανατικής ποινής, βασανιστηρίων, δίωξης ή απάνθρωπης ή ταπεινωτικής μεταχείρισης. Δεν υφίσταται, εν γένει, πραγματικός κίνδυνος σοβαρής βλάβης κατά την έννοια του άρθρου 15 του κανονισμού (ΕΕ) 2024/1347. Μολονότι στην Ινδία εξακολουθεί να ισχύει η θανατική ποινή και η χώρα δεν έχει υπογράψει το Δεύτερο Προαιρετικό Πρωτόκολλο του Διεθνούς Συμφώνου για τα ατομικά και πολιτικά δικαιώματα, σκοπός του οποίου είναι η κατάργηση της θανατικής ποινής, η θανατική ποινή δεν εφαρμόζεται στην πράξη από το 2020. Η Ινδία έχει υπογράψει τη σύμβαση κατά των βασανιστηρίων και άλλων τρόπων σκληρής απάνθρωπης ή ταπεινωτικής μεταχείρισης ή τιμωρίας. Δεν βρίσκονται σε εξέλιξη ένοπλες συρράξεις στην Ινδία και, ως εκ τούτου, δεν υφίσταται απειλή λόγω αδιάκριτης άσκησης βίας σε καταστάσεις διεθνούς ή εσωτερικής ένοπλης σύρραξης. Δεν υφίστανται, εν γένει, διώξεις στη χώρα κατά την έννοια του άρθρου 9 του κανονισμού (ΕΕ) 2024/1347.


Or. <Original>{EN}en</Original>
</Amend>
<Amend>Τροπολογία		<NumAm>4</NumAm>
<DocAmend>Πρόταση κανονισμού</DocAmend>
<Article>Αιτιολογική σκέψη 16</Article>
	

	Κείμενο που προτείνει η Επιτροπή
	Τροπολογία

	(16)	Ωστόσο, δεδομένου ότι, γενικά, δεν υφίσταται κίνδυνος δίωξης ή σοβαρής βλάβης, κατά την έννοια του κανονισμού (ΕΕ) 2024/1347, στο Μπανγκλαντές, στην Κολομβία, στην Αίγυπτο, στην Ινδία, στο Μαρόκο και στην Τυνησία, καθώς και στο Κόσοβο ως δυνάμει υποψήφιο μέλος της Ένωσης, όπως καταδεικνύεται επίσης από τα πολύ χαμηλά ποσοστά αναγνώρισης, οι εν λόγω χώρες θα πρέπει να χαρακτηριστούν ως ασφαλείς χώρες καταγωγής σε επίπεδο Ένωσης.
	(16)	Δεδομένου ότι, γενικά, δεν υφίσταται κίνδυνος δίωξης ή σοβαρής βλάβης, κατά την έννοια του κανονισμού (ΕΕ) 2024/1347, στο Μπανγκλαντές, στην Κολομβία, στην Αίγυπτο, στην Ινδία, στο Μαρόκο και στην Τυνησία, καθώς και στο Κόσοβο ως δυνάμει υποψήφιο μέλος της Ένωσης, όπως καταδεικνύεται επίσης από τα πολύ χαμηλά ποσοστά αναγνώρισης, είναι δυνατόν να συναχθεί το συμπέρασμα ότι οι εν λόγω χώρες πληρούν τα κριτήρια χαρακτηρισμού ως ασφαλών χωρών καταγωγής σε επίπεδο Ένωσης. Αυτό δεν θίγει τη δυνατότητα των κρατών μελών να χαρακτηρίζουν άλλες τρίτες χώρες ως ασφαλείς χώρες καταγωγής σε εθνικό επίπεδο ούτε το ενδεχόμενο μελλοντικού χαρακτηρισμού πρόσθετων τρίτων χωρών ως ασφαλών χωρών καταγωγής σε επίπεδο Ένωσης μέσω μελλοντικών τροποποιήσεων του κανονισμού (ΕΕ) 2024/1348.


Or. <Original>{EN}en</Original>
<TitreJust>Αιτιολόγηση</TitreJust>
Για να διατηρηθεί η ευελιξία της Ένωσης και των κρατών μελών της όσον αφορά την αντιμετώπιση εξελισσόμενων περιστάσεων, είναι σκόπιμο να διευκρινιστεί ότι η κατάρτιση κοινού καταλόγου ασφαλών χωρών καταγωγής σε επίπεδο Ένωσης δεν αποκλείει τη δυνατότητα των κρατών μελών να διατηρούν ή να θεσπίζουν εθνικούς χαρακτηρισμούς άλλων τρίτων χωρών ως ασφαλών ούτε αποκλείει τη μελλοντική συμπερίληψη πρόσθετων τρίτων χωρών στον κατάλογο της ΕΕ.
</Amend>
<Amend>Τροπολογία		<NumAm>5</NumAm>
<DocAmend>Πρόταση κανονισμού</DocAmend>
<Article>Αιτιολογική σκέψη 18</Article>
	

	Κείμενο που προτείνει η Επιτροπή
	Τροπολογία

	(18)	Δεδομένου ότι η μεταναστευτική κατάσταση μπορεί να αλλάξει πολύ γρήγορα και ότι υπάρχει αυξημένη πίεση λόγω της άφιξης μεικτών ροών με υψηλό ποσοστό προσώπων που έχουν μικρή πιθανότητα να λάβουν διεθνή προστασία, τα κράτη μέλη θα πρέπει να είναι σε θέση να εφαρμόζουν τον λόγο επιτάχυνσης της εξέτασης των αιτήσεων που ορίζεται στο άρθρο 41 παράγραφος 1 στοιχείο ι) του κανονισμού (ΕΕ) 2024/1348, από ημερομηνία προγενέστερη της γενικής ημερομηνίας εφαρμογής του εν λόγω κανονισμού. Με τον τρόπο αυτό, τα κράτη μέλη θα μπορούν να αντιδρούν με ταχύτητα και ευελιξία σε περίπτωση αλλαγών στις μεταναστευτικές ροές. Δεδομένου ότι οι αιτήσεις των εν λόγω αιτούντων είναι πιθανόν να κριθούν αβάσιμες, ο άμεσος χειρισμός τους στο πλαίσιο ταχείας διαδικασίας ή διαδικασίας στα σύνορα θα επιτρέπει στις αρχές ασύλου και μετανάστευσης να αξιολογούν αποτελεσματικότερα τις βάσιμες αιτήσεις, να εκδίδουν ταχύτερα αποφάσεις και, ως εκ τούτου, να συμβάλλουν στην καλύτερη και πιο αξιόπιστη λειτουργία των πολιτικών ασύλου και επιστροφής, με πλήρη σεβασμό των θεμελιωδών δικαιωμάτων.
	(18)	Δεδομένου ότι η μεταναστευτική κατάσταση μπορεί να αλλάξει πολύ γρήγορα και ότι υπάρχει αυξημένη πίεση λόγω της άφιξης μεικτών ροών με υψηλό ποσοστό προσώπων που έχουν μικρή πιθανότητα να λάβουν διεθνή προστασία, τα κράτη μέλη θα πρέπει να είναι σε θέση να εφαρμόζουν τον λόγο επιτάχυνσης της εξέτασης των αιτήσεων που ορίζεται στο άρθρο 42 παράγραφος 1 στοιχείο ι) του κανονισμού (ΕΕ) 2024/1348, από ημερομηνία προγενέστερη της γενικής ημερομηνίας εφαρμογής του εν λόγω κανονισμού. Με τον τρόπο αυτό, τα κράτη μέλη θα μπορούν να αντιδρούν με ταχύτητα και ευελιξία σε περίπτωση αλλαγών στις μεταναστευτικές ροές. Δεδομένου ότι οι αιτήσεις των εν λόγω αιτούντων είναι πιθανόν να κριθούν αβάσιμες, ο άμεσος χειρισμός τους στο πλαίσιο ταχείας διαδικασίας ή διαδικασίας στα σύνορα θα επιτρέπει στις αρχές ασύλου και μετανάστευσης να αξιολογούν αποτελεσματικότερα τις βάσιμες αιτήσεις, να εκδίδουν ταχύτερα αποφάσεις και, ως εκ τούτου, να συμβάλλουν στην καλύτερη και πιο αξιόπιστη λειτουργία των πολιτικών ασύλου και επιστροφής, με πλήρη σεβασμό των θεμελιωδών δικαιωμάτων.


Or. <Original>{EN}en</Original>
</Amend>
<Amend>Τροπολογία		<NumAm>6</NumAm>
<DocAmend>Πρόταση κανονισμού</DocAmend>
<Article>Άρθρο 1 – παράγραφος 1 – σημείο 1 – στοιχείο α</Article>
<DocAmend2>Κανονισμός (ΕΕ) 2024/1348</DocAmend2>
<Article2>Άρθρο 62 – παράγραφος 1 – εισαγωγικό μέρος</Article2>
	

	Κείμενο που προτείνει η Επιτροπή
	Τροπολογία

	1.	Οι χώρες στις οποίες έχει χορηγηθεί το καθεστώς της υποψήφιας προς προσχώρηση στην Ένωση χώρας χαρακτηρίζονται ως ασφαλείς χώρες καταγωγής σε επίπεδο Ένωσης, εκτός εάν συντρέχει μία από τις ακόλουθες περιστάσεις:
	1.	Οι χώρες στις οποίες έχει χορηγηθεί το καθεστώς της υποψήφιας προς προσχώρηση στην Ένωση χώρας χαρακτηρίζονται ως ασφαλείς χώρες καταγωγής σε επίπεδο Ένωσης, εκτός εάν μία από τις ακόλουθες περιστάσεις ισχύει στην περίπτωσή τους:


Or. <Original>{EN}en</Original>
</Amend>
<Amend>Τροπολογία		<NumAm>7</NumAm>
<DocAmend>Πρόταση κανονισμού</DocAmend>
<Article>Άρθρο 1 – παράγραφος 1 – σημείο 1 – στοιχείο α</Article>
<DocAmend2>Κανονισμός (ΕΕ) 2024/1348</DocAmend2>
<Article2>Άρθρο 62 – παράγραφος 1 – στοιχείο α</Article2>
	

	Κείμενο που προτείνει η Επιτροπή
	Τροπολογία

	α)	υπάρχει σοβαρή και προσωπική απειλή κατά της ζωής ή της σωματικής ακεραιότητας αμάχου λόγω αδιάκριτης άσκησης βίας σε καταστάσεις διεθνούς ή εσωτερικής ένοπλης σύρραξης στη χώρα·
	α)	υπάρχει σοβαρή και προσωπική απειλή κατά της ζωής ή της σωματικής ακεραιότητας αμάχου λόγω αδιάκριτης άσκησης βίας σε καταστάσεις διεθνούς ή εσωτερικής ένοπλης σύρραξης στη χώρα, εκτός αν η απειλή περιορίζεται σε συγκεκριμένη γεωγραφική περιοχή και ο άμαχος δύναται να αποκτήσει πρόσβαση σε αποτελεσματική προστασία σε άλλο μέρος της χώρας·


Or. <Original>{EN}en</Original>
</Amend>
<Amend>Τροπολογία		<NumAm>8</NumAm>
<DocAmend>Πρόταση κανονισμού</DocAmend>
<Article>Άρθρο 1 – παράγραφος 1 – σημείο 1 – στοιχείο α</Article>
<DocAmend2>Κανονισμός (ΕΕ) 2024/1348</DocAmend2>
<Article2>Άρθρο 62 – παράγραφος 1 – στοιχείο β</Article2>
	

	Κείμενο που προτείνει η Επιτροπή
	Τροπολογία

	β)	έχουν ληφθεί περιοριστικά μέτρα κατά την έννοια του τίτλου IV του πέμπτου μέρους της Συνθήκης για τη λειτουργία της Ευρωπαϊκής Ένωσης λόγω των ενεργειών της χώρας·
	β)	έχουν ληφθεί περιοριστικά μέτρα κατά την έννοια του τίτλου IV του πέμπτου μέρους της Συνθήκης για τη λειτουργία της Ευρωπαϊκής Ένωσης λόγω των ενεργειών της εν λόγω χώρας που επηρεάζουν τα θεμελιώδη δικαιώματα και τις ελευθερίες και έχουν σημασία για τον χαρακτηρισμό τρίτης χώρας ως ασφαλούς χώρας καταγωγής, όπως ορίζεται στο άρθρο 61·


Or. <Original>{EN}en</Original>
</Amend>
<Amend>Τροπολογία		<NumAm>9</NumAm>
<DocAmend>Πρόταση κανονισμού</DocAmend>
<Article>Άρθρο 1 – παράγραφος 1 – σημείο 1 – στοιχείο α</Article>
<DocAmend2>Κανονισμός (ΕΕ) 2024/1348</DocAmend2>
<Article2>Άρθρο 62 – παράγραφος 1 – εδάφιο 1α (νέο)</Article2>
	

	Κείμενο που προτείνει η Επιτροπή
	Τροπολογία

	
	Η Επιτροπή αξιολογεί τακτικά κατά πόσον οποιαδήποτε από τις περιστάσεις που αναφέρονται στα στοιχεία α), β) ή γ) ισχύει για υποψήφια προς ένταξη στην Ένωση χώρα. Στην περίπτωση αυτή, εκδίδει επίσημη κοινοποίηση προς τα κράτη μέλη, προσδιορίζοντας την ημερομηνία από την οποία η οικεία χώρα παύει να θεωρείται ασφαλής χώρα καταγωγής σε επίπεδο Ένωσης.


Or. <Original>{EN}en</Original>
<TitreJust>Αιτιολόγηση</TitreJust>
Για να διασφαλιστεί η ομοιόμορφη εφαρμογή του παρόντος κανονισμού σε όλα τα κράτη μέλη και να εξασφαλιστεί ασφάλεια δικαίου, είναι αναγκαίο να θεσπιστεί ένας σαφής και συντονισμένος μηχανισμός για τον προσδιορισμό του πότε μια υποψήφια προς ένταξη στην Ένωση χώρα παύει να θεωρείται ασφαλής χώρα καταγωγής ή του πότε μπορεί ο χαρακτηρισμός της χώρας ως ασφαλούς να επανέλθει σε ισχύ μετά την αναστολή του.
</Amend>
<Amend>Τροπολογία		<NumAm>10</NumAm>
<DocAmend>Πρόταση κανονισμού</DocAmend>
<Article>Άρθρο 1 – παράγραφος 1 – σημείο 1 – στοιχείο α</Article>
<DocAmend2>Κανονισμός (ΕΕ) 2024/1348</DocAmend2>
<Article2>Άρθρο 62 – παράγραφος 1 – εδάφιο 1 β (νέο)</Article2>
	

	Κείμενο που προτείνει η Επιτροπή
	Τροπολογία

	
	Η Επιτροπή εκδίδει επίσης επίσημη κοινοποίηση προς τα κράτη μέλη όταν καταλήγει στο συμπέρασμα ότι οι περιστάσεις που αναφέρονται στα στοιχεία α), β) ή γ) παύουν να ισχύουν. Στις περιπτώσεις αυτές, ο χαρακτηρισμός της χώρας ως ασφαλούς χώρας καταγωγής σε επίπεδο Ένωσης μπορεί να επανέλθει σε ισχύ από την ημερομηνία που αναφέρεται στην κοινοποίηση.


Or. <Original>{EN}en</Original>
<TitreJust>Αιτιολόγηση</TitreJust>
Για να διασφαλιστεί η ομοιόμορφη εφαρμογή του παρόντος κανονισμού σε όλα τα κράτη μέλη και να εξασφαλιστεί ασφάλεια δικαίου, είναι αναγκαίο να θεσπιστεί ένας σαφής και συντονισμένος μηχανισμός για τον προσδιορισμό του πότε μια υποψήφια προς ένταξη στην Ένωση χώρα παύει να θεωρείται ασφαλής χώρα καταγωγής ή του πότε μπορεί ο χαρακτηρισμός της χώρας ως ασφαλούς να επανέλθει σε ισχύ μετά την αναστολή του.
</Amend>
<Amend>Τροπολογία		<NumAm>11</NumAm>
<DocAmend>Πρόταση κανονισμού</DocAmend>
<Article>Άρθρο 1 – παράγραφος 1 – σημείο 2 – στοιχείο α</Article>
<DocAmend2>Κανονισμός (ΕΕ) 2024/1348</DocAmend2>
<Article2>Άρθρο 79 – παράγραφος 2</Article2>
	

	Κείμενο που προτείνει η Επιτροπή
	Τροπολογία

	«Ωστόσο, το άρθρο 59 παράγραφος 2, το άρθρο 61 παράγραφος 2 και το άρθρο 61 παράγραφος 5 στοιχείο β) εφαρμόζονται από την ημερομηνία έναρξης ισχύος του κανονισμού (ΕΕ) …/… [για την τροποποίηση του κανονισμού (ΕΕ) 2024/1348] όσον αφορά την εφαρμογή της έννοιας της “ασφαλούς τρίτης χώρας” σύμφωνα με τα άρθρα 36 και 37 της οδηγίας 2013/32/ΕΕ και της έννοιας της “ασφαλούς χώρας καταγωγής” σύμφωνα με το άρθρο 38 της οδηγίας 2013/32/ΕΕ.»·
	«Ωστόσο, το άρθρο 59 παράγραφος 2, το άρθρο 61 παράγραφος 2 και το άρθρο 61 παράγραφος 5 στοιχείο β) εφαρμόζονται από την ημερομηνία έναρξης ισχύος του κανονισμού (ΕΕ) …/… [για την τροποποίηση του κανονισμού (ΕΕ) 2024/1348] όσον αφορά την εφαρμογή της έννοιας της “ασφαλούς χώρας καταγωγής” σύμφωνα με τα άρθρα 36 και 37 της οδηγίας 2013/32/ΕΕ και της έννοιας της “ασφαλούς τρίτης χώρας” σύμφωνα με το άρθρο 38 της οδηγίας 2013/32/ΕΕ.»·


Or. <Original>{EN}en</Original>
</Amend></RepeatBlock-Amend>

[bookmark: _Toc210984029]ΑΙΤΙΟΛΟΓΙΚΗ ΕΚΘΕΣΗ
Η πρόταση αποτελεί μια αναγκαία στρατηγική δίοδο προς την ενίσχυση της επιχειρησιακής αποτελεσματικότητας της Ευρωπαϊκής Ένωσης στον τομέα του ασύλου και της μετανάστευσης, αποβλέποντας στην εδραίωση της εφαρμογής της έννοιας της «ασφαλούς χώρας καταγωγής», μεταξύ άλλων μέσω ενός καταλόγου ασφαλών τρίτων χωρών καταγωγής που θα ισχύσει σε ολόκληρη την ΕΕ, και προωθεί την εφαρμογή ορισμένων διατάξεων του συμφώνου για τη μετανάστευση και το άσυλο, ιδίως εκείνων που περιέχονται στον κανονισμό (ΕΕ) 2024/1348 για τη θέσπιση κοινής διαδικασίας διεθνούς προστασίας στην Ένωση και την κατάργηση της οδηγίας 2013/32/ΕΕ (κανονισμός για τη διαδικασία ασύλου), η οποία, αυτή τη στιγμή, προβλέπεται ότι θα ξεκινήσει τον Ιούνιο του 2026. 

Εκτός από τον χαρακτηρισμό των χωρών στις οποίες έχει χορηγηθεί καθεστώς υποψήφιας προς ένταξη στην ΕΕ χώρας και ενός δυνάμει υποψήφιου μέλους για προσχώρηση στην ΕΕ ως ασφαλών χωρών καταγωγής σε επίπεδο ΕΕ και την κατάρτιση καταλόγου (που περιέχεται στο παράρτημα ΙΙ) άλλων χωρών που θεωρούνται ασφαλείς χώρες καταγωγής σε επίπεδο ΕΕ, η πρόταση κανονισμού προβλέπει τη δυνατότητα χαρακτηρισμού χωρών ως ασφαλών με εξαίρεση συγκεκριμένες περιοχές στο έδαφός τους ή αναγνωρίσιμες κατηγορίες προσώπων, παρέχοντας έτσι στα κράτη μέλη μεγαλύτερη ευελιξία σε εθνικό επίπεδο, ενώ παράλληλα προωθεί τη δυνατότητα επεξεργασίας, στο πλαίσιο διαδικασίας στα σύνορα, αιτήσεων υπηκόων τρίτων χωρών για τις οποίες το ποσοστό αποφάσεων χορήγησης διεθνούς προστασίας σε επίπεδο ΕΕ είναι 20 % ή χαμηλότερο.

Σε ένα ταχέως μεταβαλλόμενο γεωπολιτικό και μεταναστευτικό πλαίσιο, η Ένωση έχει ξεκινήσει μια αποφασιστική αλλαγή παραδείγματος όσον αφορά τη διαχείριση των μεταναστευτικών ροών της, εγκαταλείποντας σταδιακά τις αναποτελεσματικές προσεγγίσεις που υιοθετήθηκαν στα μοντέλα του παρελθόντος. Αυτή η μεταστροφή σε πολιτικό και κανονιστικό επίπεδο εδράζεται σε ένα καλύτερα διαρθρωμένο πραγματιστικό όραμα που συμβαδίζει με τις επείγουσες ανάγκες της ασφάλειας, της αποτελεσματικότητας και της αλληλεγγύης και το οποίο αποτυπώνει τη σαφή βούληση να εφοδιαστεί η Ένωση με κοινά, κατάλληλα και νομικά άρτια εργαλεία, ικανά να αντιμετωπίσουν τις μεταναστευτικές προκλήσεις με ασφαλή και βιώσιμο τρόπο, τηρώντας παράλληλα πλήρως τις θεμελιώδεις αρχές της έννομης τάξης της ΕΕ. Η πρόταση σέβεται τα θεμελιώδη δικαιώματα και τηρεί τις αρχές που αναγνωρίζονται από τον Χάρτη των Θεμελιωδών Δικαιωμάτων της ΕΕ, συμπεριλαμβανομένων του δικαιώματος ασύλου και της προστασίας από την επαναπροώθηση, σύμφωνα με τα άρθρα 18 και 19.

Κατά συνέπεια, η πρόταση της Επιτροπής είναι ευπρόσδεκτη και αναγνωρίζεται η στρατηγική της αξία, καθώς καθιστά δυνατόν να εφαρμοστούν νωρίτερα οι πιο επείγουσες επιχειρησιακές διατάξεις του συμφώνου, ενισχύοντας κατ’ αυτόν τον τρόπο την ικανότητα της Ένωσης και των κρατών μελών να αναλαμβάνουν βραχυπρόθεσμα δράση.

Η επίσπευση του αρχικού χρονοδιαγράμματος δικαιολογείται από την ανάγκη να διασφαλιστεί ότι η Ένωση και τα κράτη μέλη της δεν θα μείνουν χωρίς αποτελεσματικά μέσα έως τον Ιούνιο του 2026, εντός ενός πλαισίου στο οποίο η μεταναστευτική πίεση και οι προκλήσεις που απορρέουν από τις επιστροφές, τη διαχείριση των συνόρων και την επεξεργασία αιτήσεων διεθνούς προστασίας απαιτούν ταχείες και αποτελεσματικές αντιδράσεις. Αυτό είναι το πρίσμα υπό το οποίο θα πρέπει να εξεταστεί η πρόταση κανονισμού, η οποία έχει ως στόχο να εδραιώσει την πρακτική εφαρμογή της έννοιας της «ασφαλούς χώρας καταγωγής» ως βασικού εργαλείου για τη διευκόλυνση και την επίσπευση της επεξεργασίας πιθανώς αβάσιμων αιτήσεων και τη διασφάλιση πιο αποτελεσματικής και αξιόπιστης διαχείρισης του ευρωπαϊκού συστήματος ασύλου. 
Στο πλαίσιο αυτό, είναι πολύ σημαντικό η πρόταση να εξεταστεί και να εγκριθεί το συντομότερο δυνατόν, ώστε να αποφευχθούν καθυστερήσεις που θα υπονόμευαν την αποτελεσματικότητά της.
[bookmark: _Hlk209183937]Όπως αναμενόταν, η πρόταση χαρακτηρίζει τις υποψήφιες χώρες και ένα δυνάμει υποψήφιο μέλος για προσχώρηση στην ΕΕ, καθώς και έξι άλλες χώρες, ως ασφαλείς χώρες καταγωγής σε επίπεδο Ένωσης. Στο πλαίσιο του κανονισμού για τη διαδικασία ασύλου, όταν ένας αιτών διεθνή προστασία κατάγεται από ασφαλή χώρα καταγωγής, η εξέταση της αίτησης επιταχύνεται και ολοκληρώνεται το πολύ εντός τριών μηνών. Επιπλέον, εάν ο αιτών δεν έχει ακόμη λάβει άδεια εισόδου στο έδαφος των κρατών μελών, ένα κράτος μέλος μπορεί να εξετάσει την αίτηση στο πλαίσιο διαδικασίας στα σύνορα.

Συνεπώς, συμφωνούμε με την επιλογή της Επιτροπής να συμπεριλάβει μεταξύ των χωρών που χαρακτηρίζονται ως ασφαλείς χώρες καταγωγής τις χώρες στις οποίες έχει χορηγηθεί καθεστώς υποψήφιας ή δυνάμει υποψήφιας προς ένταξη στην Ευρωπαϊκή Ένωσης χώρας. Θεωρούμε ότι η επιλογή αυτή είναι ορθή και συνάδει με το ισχύον νομικό πλαίσιο, καθώς δεν βασίζεται μόνο σε μια αυτόματη παραδοχή, αλλά και σε μια πολυεπίπεδη τεχνική ανάλυση που διεξήχθη από τον Οργανισμό της Ευρωπαϊκής Ένωσης για το Άσυλο (EUAA). Στο πλαίσιο της ανάλυσης αξιολογήθηκε διεξοδικά η κατάσταση του δικαστικού συστήματος, των θεσμών και των θεμελιωδών δικαιωμάτων σε καθεμία από τις χώρες, ανεξαρτήτως της προόδου τους στη διαδικασία προσχώρησης.

Τα κριτήρια που εφαρμόστηκαν ορίζονται στον κανονισμό για τις απαιτήσεις αναγνώρισης (EΕ 2024/1347) και στον κανονισμό για τη διαδικασία ασύλου και περιλαμβάνουν την επαλήθευση της απουσίας συστηματικής δίωξης, σοβαρής βλάβης ή διαρθρωτικών παραβιάσεων των ανθρωπίνων δικαιωμάτων. Κατά συνέπεια, οι χαρακτηρισμοί βασίζονται σε αντικειμενικές, επαληθεύσιμες και εναρμονισμένες παραμέτρους σε επίπεδο ΕΕ, οι οποίες συμμορφώνονται πλήρως με το διεθνές δίκαιο και τις θεμελιώδεις αρχές της έννομης τάξης της ΕΕ.

Ταυτόχρονα, η πρόταση λαμβάνει υπόψη την πιθανότητα μελλοντικών προκλήσεων και, ως εκ τούτου, προβλέπει μηχανισμό για τη δυναμική αναθεώρηση του καταλόγου, ο οποίος θα καθιστά δυνατή την αναστολή ή την επαναφορά ισχύος του χαρακτηρισμού μιας χώρας ως ασφαλούς με βάση μελλοντικές εξελίξεις. 
Θεωρήθηκε, ωστόσο, σκόπιμο, για λόγους ομοιόμορφης εφαρμογής του κανονισμού σε όλα τα κράτη μέλη και μεγαλύτερης ασφάλειας δικαίου, να επέλθουν ορισμένες τροποποιήσεις στο κείμενο, προκειμένου, αφενός, να διευκρινιστούν οι συνθήκες που δικαιολογούν την αναστολή και, αφετέρου, να θεσπιστεί ένας σαφής και συντονισμένος μηχανισμός με τον οποίο θα αποφασίζεται το πότε μια υποψήφια προς ένταξη στην Ένωση χώρα παύει να θεωρείται ασφαλής χώρα καταγωγής ή το πότε θα επανέρχεται σε ισχύ ο χαρακτηρισμός της μετά την αναστολή του. Ως εκ τούτου, εκτιμάται ότι η Επιτροπή θα πρέπει να διενεργεί τακτικές αντικειμενικές αξιολογήσεις των σχετικών περιστάσεων και να κοινοποιεί επισήμως στα κράτη μέλη το αποτέλεσμα αυτών των αξιολογήσεων. Η εν λόγω κοινοποίηση θα πρέπει να δημοσιοποιείται και να τίθεται ομοιόμορφα σε ισχύ σε ολόκληρη την Ένωση από συγκεκριμένη ημερομηνία.

Συμφωνούμε επίσης με τον χαρακτηρισμό των χωρών που απαριθμούνται στο παράρτημα, καθώς κάτι τέτοιο αποτελεί απτό και αναγκαίο βήμα για τη δημιουργία ενός πραγματικά κοινού, συνεκτικού και λειτουργικού ευρωπαϊκού συστήματος ασύλου. Υπογραμμίζεται, για ακόμη μια φορά, ότι κάθε χαρακτηρισμός βασίστηκε σε διεξοδική τεχνική ανάλυση που διεξήχθη από τον EUAA με βάση έγκυρες πηγές και αντικειμενικά κριτήρια που ορίζονται σε κανονισμούς της ΕΕ, τα οποία είναι διαφανή και προσβάσιμα και τέθηκαν στη διάθεση των βουλευτών σύμφωνα με τους ισχύοντες κανόνες, σε συνδυασμό με τη δυνατότητα πρόσβασης στις πηγές. 
Οι χώρες του καταλόγου αξιολογήθηκαν με βάση την ικανότητά τους να διασφαλίζουν, με διαρθρωμένο τρόπο, την απουσία διώξεων και σοβαρής βλάβης, καθώς και την ύπαρξη μηχανισμών δικαστικής και θεσμικής προστασίας. Ωστόσο, είναι δυνατή η υπέρβαση του τεκμηρίου της ασφάλειας σε μεμονωμένες περιπτώσεις, σύμφωνα με την αρχή της ατομικής αξιολόγησης και το δικαίωμα πραγματικής προσφυγής.

Πρέπει να επισημανθεί ότι ο χαρακτηρισμός ως «ασφαλούς χώρας καταγωγής» αφήνει μεγάλα περιθώρια για την αξιολόγηση ατομικών αιτήσεων και για το δικαίωμα κάθε αιτούντος να αποδείξει την ευαλωτότητά του ή τον προσωπικό κίνδυνο που διατρέχει, σύμφωνα με τις εγγυήσεις που ορίζονται στη νομοθεσία της ΕΕ.  Με άλλα λόγια, η πρόταση δεν εξαλείφει την αρχή της ατομικής αξιολόγησης, αλλά την ενσωματώνει σε ένα πιο αποτελεσματικό σύστημα το οποίο μειώνει τον κίνδυνο καταχρήσεων και καθιστά δυνατή την επικέντρωση των πόρων στις πλέον περίπλοκες περιπτώσεις και στα πλέον ευάλωτα άτομα, τα οποία είναι, παραδόξως, εκείνα τα οποία υφίστανται τις συνέπειες. Ως εκ τούτου, η αίτηση για ταχεία διαδικασία δεν ισοδυναμεί με άρνηση του δικαιώματος ασύλου, αλλά αποτελεί εξορθολογισμό του συστήματος, το οποίο είναι επί του παρόντος υπερφορτωμένο και διαρθρωτικά δυσκίνητο.

Θα πρέπει επίσης να τονιστεί ότι η Επιτροπή ζήτησε από τον EUAA να εστιάσει την ανάλυσή του σε περιορισμένο αριθμό χωρών που επιλέχθηκαν με αντικειμενικά κριτήρια, συμπεριλαμβανομένου του κριτηρίου του ποσοστού αναγνώρισης κάτω του 5 %. Η προσέγγιση αυτή κατέστησε δυνατή την κατάρτιση επιχειρησιακού βραχέος καταλόγου, ο οποίος συνέβαλε στην εκκίνηση της διαδικασίας. Ο κατάλογος αυτός δεν είναι εξαντλητικός και δεν αποκλείει την εφαρμογή της αρχής της «ασφαλούς χώρας καταγωγής» σε άλλες χώρες. 
Χρησιμεύσει ως σημείο αφετηρίας και είναι δυνατόν να τροποποιείται και να επεκτείνεται με βάση άλλα στοιχεία, συμπεριλαμβανομένων των χαρακτηρισμών που ήδη περιλαμβάνονται στους εθνικούς καταλόγους που καταρτίζουν πολλά κράτη μέλη.

Εν κατακλείδι, η πρόταση συμβαδίζει πλήρως με το στρατηγικό όραμα της μεταρρύθμισης του ευρωπαϊκού συστήματος ασύλου, σκοπός της οποίας είναι να διορθώσει τις ανεπάρκειες του παρελθόντος και να σχεδιάσει ένα μοντέλο με βάση σαφείς κανόνες, τη συνεργασία μεταξύ των κρατών μελών, την ασφάλεια και την προστασία των θεμελιωδών δικαιωμάτων. Η έγκαιρη έγκριση του καταλόγου ασφαλών χωρών καταγωγής, σε συνδυασμό με τους άλλους τομείς που καλύπτει η πρόταση, συνιστά αποφασιστικό βήμα προς την κατεύθυνση ενός πιο αξιόπιστου και αποτελεσματικού συστήματος και επίσης στέλνει ένα ηχηρό πολιτικό μήνυμα: η Ένωση είναι έτοιμη να αναλάβει δράση και να αντιμετωπίσει τις μεταναστευτικές προκλήσεις με σθένος, ανθρωπιά, αποτελεσματικότητα και όραμα. 
Με την υποστήριξη αυτής της πρότασης επιλέγουμε μια Ευρώπη περισσότερο συντονισμένη με τις αξίες της, ασφαλέστερη και πιο δίκαιη. 
Εφοδιάζουμε την ΕΕ με επιχειρησιακές λύσεις που ενισχύουν την εμπιστοσύνη των πολιτών και τη συνεργασία μεταξύ των κρατών μελών. 

